Na podlagi 21. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE in 62/24 – odl. US), 36. člena Zakona o lekarniški dejavnosti (Uradni list RS, št. 85/16, 77/17, 73/19 in 186/21), tretjega odstavka 18. člena in 33. člena Odloka o ustanovitvi javnega lekarniškega zavoda Goriška lekarna Nova Gorica (Uradni list RS, št. 6/19, Uradno glasilo slovenskih občin, št. 61/18 in Občinski list, št. 15/18) je kolegij županov Mestne občina Nova Gorica, Občine Brda, Občine Kanal ob Soči, Občine Miren – Kostanjevica, Občine Renče – Vogrsko in Občine Šempeter – Vrtojba na seji dne 21.11.2024 sprejel naslednji

# Sklep o izvedbi poziva za imenovanje predstavnika pacientov v svet zavoda Javnega lekarniškega zavoda Goriška lekarna Nova Gorica

S tem sklepom se izvede javni poziv za imenovanje predstavnika pacientov v svet zavoda Javnega lekarniškega zavoda Goriška lekarna Nova Gorica.

Javni poziv se objavi na spletnih straneh občin ustanoviteljic javnega zavoda.

Javni poziv se objavi predvidoma 25.11.2024. Rok za prijavo na javni poziv je 10 dni od zadnje objave poziva.

Predstavnika pacientov v svet zavoda imenuje kolegij županov občin ustanoviteljic javnega zavoda.

Kandidati bodo obveščeni le v primeru imenovanja, ne pa tudi v primeru neimenovanja.

Številka: 014-17/2024-2

Datum: 21.11.2024

 Samo Turel

 Župan